Senere fulgte hun ektemannen Olav Voss til teaterscenene i Kristiania. Først var hun ved Carl Johan Teatret til det gikk konkurs i 1895. Dernest reiste hun på turné med den svenske teaterlederen August Lindbergs selskap i Sverige og Norge i to år, før hun var på Centralteatret (1897-1898) og Christiania Theater (1898-1899). I 1898 opptrådte hun i Trondheim med Fahlstrøms trupp fra Centralteatret.